**OBRAZLOŽENJE**

**ZA NACRT PRAVILNIKA O IZMJENAMA I DOPUNAMA PRAVILNIKA O SIGURNOSTI IGRAČAKA**

Nacrtom Pravilnika o izmjenama i dopunama Pravilnika o sigurnosti igračaka (u daljnjem tekstu: Nacrt Pravilnika) izvršit će se nastavak usklađivanja nacionalnog zakonodavstva u području sigurnosti igračaka zbog usvajanja nove pravne stečevine Europske unije u tom području.

Nacrtom Pravilnika u nacionalno zakonodavstvo prenose se odredbe Direktive Vijeća (EU) 2017/738, Direktiva Komisije (EU) 2017/774 te Direktiva Komisije (EU) 2017/898.

Nacrtom Pravilnika mijenjaju se odredbe Priloga II. u dijelu III. Kemijska svojstva izmjenom graničnih vrijednosti za kemikalije (olovo) te se proširuju i mijenjaju odredbe Dodatka C, dodavanjem novih posebnih graničnih vrijednosti za kemikalije (fenol) i izmjenom graničnih vrijednosti za kemikalije (bisfenol A) koje se koriste u igračkama.